Komisijos Reglamentas (EEB) Nr. 3940/87
1987 m. gruodžio 21 d.
iš dalies keičiantis Tarybos reglamentus (EEB) Nr. 103/76, (EEB) Nr. 104/76, (EEB) Nr. 105/76, (EEB) Nr. 2203/82, (EEB) Nr. 3117/85 ir Komisijos reglamentus (EEB) Nr. 3321/82, (EEB) Nr. 3510/82, (EEB) Nr. 3598/83, (EEB) Nr. 3611/84, (EEB) Nr. 254/86 ir (EEB) Nr. 314/86
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [1], ypač į jo 15 straipsnį,
kadangi atsižvelgiant į pradėtą taikyti Kombinuotąją prekių nomenklatūrą, pagrįstą suderinta tvarka, Tarybos reglamente (EEB) Nr. 3796/81 [2] pateikta muitų tarifų nomenklatūra buvo iš dalies pakeista atsižvelgiant į minėtą nomenklatūrą Tarybos reglamentu (EEB) Nr. 3759/87 [3], ir galioja nuo 1988 m. sausio 1 d.;
kadangi dėl to būtina iš dalies pakeisti kai kuriuos reglamentus, įgyvendinančius Reglamentą (EEB) Nr. 3796/81,
PRIĖMĖ ŠĮ REGLAMENTĄ:
1 straipsnis
Antraštėje nurodyti reglamentai keičiami vadovaujantis priedu.
2 straipsnis
Šis reglamentas įsigalioja 1988 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. gruodžio 21 d.